**1. melléklet az 5/2020.(V.21.) önkormányzati rendelethez**

**Mezőkeresztes Város** **Integrált Közösségi Színterének használati szabályzata és házirendje**

**INTEGRÁLT KÖZÖSSÉGI SZÍNTEREK HASZNÁLATI SZABÁLYZATA**

Mezőkeresztes Város Önkormányzatának Polgármestere a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Törvény) 78/I. § (4) a.) pontja alapján, valamint Mezőkeresztes Város Önkormányzatának közművelődési feladatairól szóló  5/2020. (V.21. ) önkormányzati rendelet 2. § (6) bekezdésében foglaltaknak (továbbiakban: Rendelet) megfelelően, a város közösségi színtereinek használati szabályzatát az alábbiakban határozza meg:

A Rendelet 2. § (2) bekezdésében foglaltak alapján az önkormányzat a helyi lakosság közművelődési tevékenységének, valamint a lakosság önszerveződő közösségeinek támogatása érdekében közösségi színtérként az alábbi létesítményeket tartja fenn:

Színterek:

1. Integrált Közösségi Színtér 3441 Mezőkeresztes Dózsa György u. 16.
2. Közösségi Színtér: Tájház 3441 Mezőkeresztes Bercsényi u. 14.

**SZÍNTEREK**

**INTEGRÁLT KÖZÖSSÉGI SZÍNTÉR**

A közösségi színtér neve: Integrált Közösségi Színtér

Címe:                                    3441 Mezőkeresztes Dózsa György u. 16.

Fenntartója:                           Mezőkeresztes Városi Önkormányzat

Működési területe:                Mezőkeresztes város közigazgatási területe

Jogállása:                              alapító okirattal nem rendelkező közösségi színtér

Alaptevékenysége:               közművelődési feladatellátás

Tevékenység helyszínei:      előtér, nagyterem, színpad, iroda, informatika terem, klub helyiség, vizesblokk, raktár, konyha.

**AZ INTEGRÁLT KÖZÖSSÉGI SZÍNTÉR IGÉNYBEVÉTELÉNEK SZABÁLYOZÁSA**

 Az integrált közösségi színtér és közösségi színtér szolgáltatásait, programjait bárki igénybe veheti, aki a használati szabályzatban foglalt feltételeket elfogadja.

 A helyiségek igénybevételének szándékát   a közművelődési szakembernél legalább 5 munkanappal a tervezett igénybevétel előtt írásban be kell jelenteni, illetve írásban kell kérni.

A közművelődési szakember az állandó közművelődési programok időpontjának figyelembevételével biztosítja a helyiségeket az igénylőnek.

A helyiségek ünnepnapokon és egyes munkaszüneti napokon (január 1, március 15, Húsvét vasárnap és hétfő, május 1, Pünkösd vasárnap és hétfő, augusztus 20, október 23, november 1, és december 25-26.) nem vehetők igénybe, kivéve az önkormányzat és a vele együttműködő szervezetek saját szervezésű rendezvényei esetében, továbbá egyedi döntés alapján.

 Az önkormányzat természetbeni juttatásként az e rendelet **3. mellékletében** meghatározott szervezetek részére ingyenesen biztosítja a közösségi színtér helyiségeinek igénybevételét, más szervezetek esetében a közművelődési szakember kezdeményezésére a polgármester dönthet a helyiségek ingyenes igénybevételének lehetőségeiről.

**HÁZIREND**

**INTEGRÁLT KÖZÖSSÉGI SZÍNTÉR (IKSZT)**

1. Az IKSZT a szabályzat alapján vehető igénybe közművelődési-kulturális rendezvények tartására.
2. Az IKSZT nyitva tartása:

*Napi nyitva tartás*

hétfőtől-szombatig                  13.00 -19.00

1. Az önkormányzati szervezésű belépődíjas rendezvények látogatásának előfeltétele a jegyvásárlás.
2. Belépődíjas rendezvényeken a résztvevő az ellenőrző szelvényét köteles megőrizni, azt kérésre vagy a terembe való visszaérkezéskor külön felhívás nélkül a rendezőknek vagy a felügyeletet végző személyeknek köteles bemutatni.
3. Az IKSZT programjain résztvevők zavartalan művelődése és szórakozása érdekében be kell tartani a közösségi és társas élet kulturált magatartásának szabályait.
4. Az IKSZT közösségi célokat szolgál, ezért védelme, berendezésének és felszerelésének anyagi felelősséggel történő használata, a tisztaság és a rend minden látogató kötelessége.
5. A látogatók személyes tárgyainak megóvásáért az intézmény nem vállal felelősséget.
6. Az IKSZT munkatársainak, a polgármesternek, a rendezőknek, a rendőrségnek és a tűzoltóknak az utasításait minden látogató köteles végrehajtani.
7. Az IKSZT épületében és az épület környékén szemetelni tilos.
8. Az épületben nyílt láng használata, valamint a dohányzás szigorúan tilos.
9. Az IKSZT szolgáltatásait igénybe vevők   irányában elvárás a kulturált, tiszta, gondozott megjelenés.
10. Az IKSZT elektromos és hangtechnikai berendezéseit csak az arra megbízást kapott személyek kezelhetik. A színház teremben tilos bútorokat, tárgyakat húzni-tolni, azok csak megemelve mozgathatók.
11. A zárkörű rendezvények kivételével, valamint vendéglátó egység által bérelt területet kivéve tilos szeszesitalt bevinni a létesítménybe.
12. Tilos kábítószer hatású készítményeket fogyasztani, terjeszteni az épületben.
13. A létesítmény látogatója köteles azonnali hatállyal értesíteni a közművelődési szakembert, a polgármestert (szükség esetén a rendőrséget, mentőket, tűzoltókat, katasztrófa védelmet) minden olyan eseményről, amely veszélyezteti a látogatók testi épségét, valamint az IKSZT épületét, eszközeit, berendezéseit.
14. A házirend betartása minden látogató számára kötelező. A rendszeres foglalkozáson résztvevők kötelesek betartani a csoport belső szabályait.
15. Tilos minden közízlést megbotránkoztató tevékenység    végzése a létesítmény területén.

**AZ INTERNET TEREM HASZNÁLATI RENDJE**

1. Az internet terembe csak az ott tartózkodáshoz szükséges személyes felszerelés vihető be.

2. Az internet teremben maximum 10 fő látogató tartózkodhat, egy gépnél maximum 2 fő tartózkodhat.

3. A megérkezésnél a teremfelügyelőnél be kell jelentkezni (fényképes igazolvánnyal), jelenléti íven fel kell tüntetni az internetezni kívánó személy nevét és a használatban lévő gép számát, valamint az érkezési-távozási idejét.

4. 12 évek aluliak a gépet csak az iskolai feladatai elvégzéséhez vagy szülői felügyelet mellett használhatják.

5. A gépnél töltött idő maximum 30 perc, mely naponta egyszer vehető igénybe, kivéve ha oktatási, kutatási, közigazgatási vagy e-ügyintézési célból használja a gépet a látogató.

6. A számítógépeken felnőtt és erőszakos tartalmú videók, képek nézése szigorúan tilos!

7. A terem felügyelő utasításait mindenki köteles betartani.

**AZ IKSZT SZOLGÁLTATÁSI DÍJAI**

|  |  |  |  |
| --- | --- | --- | --- |
|  |  | **A/4** | **A/3** |
| Fénymásolás | Fekete-fehér | 20,- Ft | 40,- Ft |
| Kétoldalas | 40,- Ft | 80,- Ft |
| Színes | 40,- Ft | - |
| Nyomtatás | Fekete-fehér szöveg | 40,- Ft | 80,- Ft |
| Fekete-fehér kép | 80,- Ft | 180,- Ft |
| Színes szöveg | 100,- Ft | - |